CELEX: 32006R2035
Language: mt
Date: 2006-12-21 00:00:00
Title: Regolament tal-Kummissjoni (KE) Nru 2035/2006 tal- 21 ta' Diċembru 2006 li jiffissa l-ammont tal-għajnuna li tinġarr 'il quddiem u l-għajnuna b'rata bażi għal ċerti prodotti tas-sajd għas-sena tas-sajd 2007

1002                 MT              Il-Ġurnal Uffiċjali ta’ l-Unjoni Ewropea                   24.12.2008

32006R2035

L 414/72                         IL-ĠURNAL UFFIĊJALI TA’ L-UNJONI EWROPEA                       30.12.2006

                   REGOLAMENT TAL-KUMMISSJONI (KE) Nru 2035/2006

                                          tal-21 ta' Diċembru 2006

    li jiffissa l-ammont tal-għajnuna li tinġarr ‘il quddiem u l-għajnuna b'rata bażi għal
                        ċerti prodotti tas-sajd għas-sena tas-sajd 2007

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 104/2000 tas-17 ta' Diċembru 1999
dwar l-organizzazzjoni komuni tas-swieq fil-prodotti tas-sajd u l-akkwakultura1,

Wara li kkunsidrat ir-Regolament tal-Kummissjoni (KE) Nru 2814/2000 tal-21 ta' Diċembru
2000 li jippreskrivi regoli dettaljati għall-applikazzjoni tar-Regolament tal-Kunsill (KE) Nru
104/2000 dwar l-għoti tal-għajnuna li tinġieb 'il quddiem fuq ċerti prodotti tas-sajd2, u b'mod
partikolari l-Artikolu 5 tiegħu,

Wara li kkunsidrat ir-Regolament tal-Kummissjoni (KE) Nru 939/2001 tal-14 ta' Mejju 2001
li jippreskrivi regoli dettaljati għall-applikazzjoni tar-Regolament tal-Kunsill (KE) Nru
104/2000 dwar l-għoti tal-għajnuna b'rata bażi fuq ċerti prodotti tas-sajd3, u b'mod partikolari
l-Artikolu 5 tiegħu,

Billi:

(1)        Ir-Regolament (KE) Nru 104/2000 jipprovdi li tista' tingħata għajnuna fuq kwantitajiet
           ta' ċerti prodotti friski rtirati mis-suq u li jkunu pproċessati biex ikunu stabbilizzati u
           maħżuna jew li jkunu ppreservati.

(2)        L-iskop ta' dik l-għajnuna huwa li jingħata inċentiv xieraq lill-organizzazzjonijiet ta'
           produtturi biex jipproċessaw jew jippreservaw il-prodotti rtirati mis-suq sabiex tkun
           evitata l-qerda tagħhom.

(3)        Il-livell ta' għajnuna m'għandux ikun tali li jfixkel l-bilanċ tas-suq għall-prodotti
           msemmija jew li joħloq distorsjoni fil-kompetizzjoni.

1
           ĠU L 17, 21.1.2000, p. 22. Ir-Regolament kif emendat bl-Att tal-Adeżjoni tal-2003.
2
           ĠU L 326, 22.12.2000, p. 34.
3
           ĠU L 132, 15.5.2001, p. 10.
 ---pagebreak--- 24.12.2008      MT            Il-Ġurnal Uffiċjali ta’ l-Unjoni Ewropea                    1003

(4)    Il-livell tal-għajnuna m'għandux jaqbeż l-ispejjeż tekniċi u finanzjarji marbuta mal-
       operazzjonijiet essenzjali għall-istabbilizzazzjoni u l-ħżin irreġistrati fil-Komunità
       matul is-sena ta' sajd li tkun ġiet qabel is-sena msemmija.

(5)    Il-miżuri li hemm provvediment dwarhom f'dan ir-Regolament huma konformi mal-
       opinjoni tal-Kumitat ta' Ġestjoni għall-Prodotti tas-Sajd.

ADOTTAT DAN IR-REGOLAMENT:

                                           Artikolu 1

Għas-sena ta' sajd 2007, l-ammonti tal-għajnuna li tinġieb 'il quddiem li jirreferi għalihom l-
Artikolu 23 tar-Regolament (KE) Nru 104/2000 u l-ammonti tal-għajnuna b’rata bażi li
jirreferi għalihom l-Artikolu 24(4) ta' dak ir-Regolament huma mniżżla fl-Anness ta' dan ir-
Regolament.

                                           Artikolu 2

Dan ir-Regolament għandu jidħol fis-seħħ l-għada tal-pubblikazzjoni tiegħu f'Il-Ġurnal
Uffiċjali tal-Unjoni Ewropea.

Dan għandu japplika mill-1 ta' Jannar 2007.

Dan ir-Regolament għandu jorbot fl-intier tiegħu u japplika direttament fl-Istati Membri
kollha.

Magħmul fi Brussell, 21 ta' Diċembru 2006.

Għall-Kummissjoni
Joe BORG
Membru tal-Kummissjoni
 ---pagebreak--- 1004               MT             Il-Ġurnal Uffiċjali ta’ l-Unjoni Ewropea               24.12.2008

                                                ANNESS

1. AMMONT TAL-GĦAJNUNA LI TINĠARR 'IL QUDDIEM FUQ IL-PRODOTTI ELENKATI FL-
      ANNESS I, IL-PUNTI (A) U (B) U FUQ IL-LINGWATA (SOLEA SPP.) ELENKATA FL-
      ANNESS I (C) TAR-REGOLAMENT (KE) NRU 104/2000

Metodi ta’ pproċessar elenkata fl-Artikolu 23 tar-Regolament (KE) Nru                Għajnuna
                               104/2000
                                                                               (EUR/tunnellata)

                                        1                                               2

       I. Iffriżar u ħżin ta’ prodotti sħaħ, imnaddfa u bir-ras, u prodotti
                                     mqattgħin

— Sardin tal-ispeċi Sardina pilchardus                                         345

— Speċijiet oħra                                                               280

II. Qtugħ fi fletti, iffriżar u ħżin                                           365

III. Tmelliħ u/jew tnixxif u ħżin ta’ prodotti sħaħ, imnaddfa u bir-ras,       265
jew prodotti mqattgħin jew fi fletti

IV. Marinar u ħżin                                                             245

2. AMMONT TAL-GĦAJNUNA LI TINĠARR 'IL QUDDIEM FUQ IL-PRODOTTI L-OĦRA ELENKATI
       FL-ANNESS I, IL-PUNT (C) TAT-REGOLAMENT (KE) NRU 104/2000

  Metodi ta’ pproċessar u/jew preżervazzjoni                      Prodotti           Għajnuna
  elenkati fl-Artikolu 23 tar-Regolament (KE)
                  Nru 104/2000                                                 (EUR/tunnellata)

                          1                                           2                 3

Iffriżar u ħżin                                          Awwista tan-Norveġja 305

                                                         Nephrops norvegicus

                                                         DnIEb tal-awwista     230
                                                         tan-Norveġja

                                                         Nephrops norvegicus

II. Tneħħija tar-ras, iffriżar u ħżin                    Awwista tan-Norveġja 285

                                                         Nephrops norvegicus
 ---pagebreak--- 24.12.2008        MT                Il-Ġurnal Uffiċjali ta’ l-Unjoni Ewropea                      1005

III. Tisjir, iffriżar u ħżin                               Awwista tan-Norveġja 305

                                                           Nephrops norvegicus

                                                           Granċi li jittieklu   230

                                                           (Cancer pagurus)

IV. Pasturizzazzjoni u ħżin                                Granċi li jittieklu   365

                                                           (Cancer pagurus)

V. Ħżin ħaj f’tankijiet jew ġaġeġ fissi                    Granċi li jittieklu   210

                                                           (Cancer pagurus)

3. AMMONT TAL-GĦAJNUNA RATA BAŻI FUQ PRODOTTI ELENKATI FL-ANNESSS IV TAR-
      REGOLAMENT (KE) NRU 104/2000

                               Metodi tal-ipproċessar                                  Għajnuna

                                                                                 (EUR/tunnellata)

I. Iffriżar u ħżin ta’ prodotti sħaħ, imnaddfa u bir-ras, u prodotti             280
mqattgħin

II. Qtugħ fi fletti, iffriżar u ħżin                                             365